CELEX: 62020TN0132
Language: sk
Date: 2020-02-28 00:00:00
Title: Vec T-132/20: Žaloba podaná 28. februára 2020 – NEC Oncoimmunity/EASME

11.5.2020   
            
            
               SK
            
            
               Úradný vestník Európskej únie
            
            
               C 161/46
            
         
      Žaloba podaná 28. februára 2020 – NEC Oncoimmunity/EASME
      (Vec T-132/20)
      (2020/C 161/58)
      Jazyk konania: angličtina
      
         Účastníci konania
      
      
         Žalobkyňa: NEC Oncoimmunity A/S (Oslo, Nórsko) (v zastúpení: T. Nordby, R. Bråthen a O. Brouwer, lawyers)
      
         Žalovaná: Výkonná agentúra pre malé a stredné podniky (EASME)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  primárne, v zmysle článku 263 ZFEÚ:
                  
                              —
                           
                           
                              zrušil napadnuté rozhodnutie [rozhodnutie zo 16. decembra 2019, ktorým sa ukončuje účasť žalobkyne na konaní H2020/EIC/SMEInst-2018-2020-2 v súvislosti s projektom MEDIVAC(850078)],
                           
                        
                              —
                           
                           
                              uložil žalovanej povinnosť nahradiť trovy konania žalobkyne a trovy konania akýchkoľvek vedľajších účastníkov konania.
                           
                        
            
                  —
               
               
                  subsidiárne, v zmysle článku 272 ZFEÚ:
                  
                              —
                           
                           
                              určil, že napadnuté rozhodnutie je v rozpore so zmluvnými povinnosťami žalovanej,
                           
                        
                              —
                           
                           
                              uložil žalovanej povinnosť nahradiť trovy konania žalobkyne a trovy konania akýchkoľvek vedľajších účastníkov konania.
                           
                        
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody týkajúce sa jej žalobného návrhu podľa článku 263 ZFEÚ a jeden žalobný dôvod týkajúci sa jej žalobného návrhu podľa článku 272 ZFEÚ.
      
                  1.
               
               
                  Prvý žalobný dôvod je založený na článku 263 ZFEÚ, v rámci ktorého žalobkyňa uvádza, že žalovaná sa dopustila nesprávneho právneho posúdenia a nesprávne uplatnila kritériá oprávnenosti pre udelenie grantu z nástroja pre MSP stanovené v nariadení č. 1290/2013. (1)
                  
               
            
                  2.
               
               
                  Druhý žalobný dôvod založený na článku 263 ZFEÚ, v rámci ktorého žalobkyňa uvádza, že žalovaná sa dopustila nesprávneho právneho posúdenia, keďže napadnuté rozhodnutie porušuje zásadu rovnosti zaobchádzania.
               
            
                  3.
               
               
                  Tretí žalobný dôvod založený na článku 263 ZFEÚ, v rámci ktorého žalobkyňa uvádza, že napadnuté rozhodnutie porušuje zásady právnej istoty a legitímnej dôvery.
               
            
                  4.
               
               
                  Jediný žalobný dôvod založený na článku 272 ZFEÚ, v rámci ktorého žalobkyňa uvádza, že napadnuté rozhodnutie má za následok aj nesprávny výklad a porušenie zmluvných povinností vo vzťahu k žalobkyni, a to osobitne z dôvodu zisteného nesprávneho výkladu uplatniteľného práva a diskriminačnej praxe.
               
            
         (1)  Nariadenie Európskeho parlamentu a Rady (EÚ) č. 1290/2013 z 11. decembra 2013, ktorým sa ustanovujú pravidlá účasti na programe Horizont 2020 – rámcový program pre výskum a inováciu (2014 – 2020) a pravidlá jeho šírenia, a ktorým sa zrušuje nariadenie (ES) č. 1906/2006 (Ú. v. EÚ L 347, 2013, s. 81).